Питање поријекла и настанка Ахајаца је још увијек предмет расправа. Није познато да ли су дошли са севера или истока. Њихово насељавање одвијало се у таласима и трајало је неколико векова.Хомер појам „Ахајци“ користи у Илијади да би означио све Грке у Тројанском рату, а вјерује се да тај еп описује догађаје из микенског доба, дакле прије 1100. п. н. е. Међутим, нема доказа да су и сами Грци у микенском добу за себе користили тај израз. Појам "-{ Ahhiyawa}-", који се може наћи у хетитским списима из 13. вијека п. н. е., можда се односио на Ахајце, односно на Грке из микенског доба, али ни за ову теорију не постоје поуздани докази. Емил Форер је отишао тако далеко да је чак тврдио постојало неко „велико царство“ које се звало "-{ Ahhiyawa}-" и које је стајало раме уз раме са оријенталним државама старог вијека. Међутим, са његовим закључцима се нису сложили каснији испитивачи, на примјер Фердинанд Сомер.